tomron87/hebrew-wikipedia-sentences-corpus huggingface dataset:
הזדמנויות תצוגה והצגה: מתן אפשרות להציג את העבודה שלהם בגלריות, תערוכות או אירועים פומביים.
חילופי תרבות ושיתופי פעולה: מפגשים עם אמנים, סופרים ואנשי מקצוע אחרים במטרה ליצור קשרים, לשתף פעולה ולהעשיר את העשייה האמנותית.
משוב והכוונה מקצועית: קבלת משוב מעמיתים וממדריכים, ולפעמים גם הדרכה מקצועית לפיתוח אישי ואמנותי.
Artificial Paradise הוא אלבום האולפן השישי של הלהקה האמריקאית ואן ריפאבליק.
האלבום יצא לאור ב-12 ביולי 2024, על ידי חברות התקליטים אינטרסקופ רקורדס ומוזלי מיוזיק גרופ.
+ תאריכי יציאות לאור ופורמטים עבור Artificial Paradiseאזורתאריך יציאהפורמט (ים)חברת תקליטיםמקורכלל העולם12 ביולי 2024הורדה דיגיטלית • הזרמת מוזיקה • תקליטור • תקליטאינטרסקופ • מוזלי מיוזיק גרופ
"As Sick As The Secrets Within" הוא שיר של להקת הרוק האמריקאית מרילין מנסון, שיצא ב-2 באוגוסט 2024 על ידי Nuclear Blast כסינגל הראשון של הלהקה מזה ארבע שנים.
הסינגל המלווה בקליפ מוזיקלי הבוים על ידי ביל יוקיץ'.
לאחר שבוע ימים, הקליפ של השיר זכה ליותר ממיליון צפיות ב-YouTube וכמעט 3 מיליון צפיות ברחבי העולם בכל הפלטפורמות הדיגיטליות.
בנוסף, השיר הגיע למקום הראשון במצעד '100 שירי הרוק החדשים' באייטונס.
יתר על כן, הופיע לראשונה במקום הראשון במכירות מצעד שירי הרוק & האלטרנטיביים של בילבורד, ומכר 1,300 עותקים בשבוע הראשון שלו.
As I Lay Dying היא להקת מטאלקור אמריקאית מסן דייגו, קליפורניה, שהוקמה בשנת 2000 על ידי הסולן טים למבזיס.
הלהקה זכתה להכרה בינלאומית בזכות המוזיקה המשלבת בין אלמנטים של מטאל, מטאל מלודי ומטאל נוצרי, והופיעה בפסטיבלים נחשבים ברחבי העולם.
במהלך השנים הלהקה עברה שינויים רבים בהרכבה, בעיקר בעקבות מאסרו של למבזיס בשנת 2014, מה שהוביל להפסקה ארוכה בפעילותה.
הלהקה הוקמה ב-2000 כאשר למבזיס פרש מהלהקה הקודמת שלו, Society's Finest.
ההרכב הראשוני כלל את למבזיס והמתופף ג'ורדן מנסינו.
בשנת 2005 יצא אלבומם השלישי, Shadows Are Security, שזכה להצלחה רבה ונכנס למקום ה-35 בבילבורד 200. אלבומם הרביעי, An Ocean Between Us מ-2007, הגיע למקום השמיני במצעד הבילבורד 200 ונחשב לשיא הקריירה של הלהקה עד אז.
ב-2014, הלהקה נכנסה להפסקה לאחר שלמבזיס הורשע בניסיון לשכור מתנקש לרצוח את אשתו.
הלהקה חזרה לפעילות בשנת 2018 עם השיר "My Own Grave".
מאז, הלהקה המשיכה ליצור ולהופיע, אך עברה שינויים רבים בהרכבה.
היפה עזב ב-2020, וגילברט ומנסינו עזבו ב-2022. סוסי, נף ופירס הצטרפו ללהקה ב-2022 כדי למלא את מקומם של החברים שעזבו.
באוקטובר 2024, הגיטריסט קן סוסי והמתופף ניק פירס פרשו מהלהקה כשישה ימים לאחר שהבסיסט והסולן ריאן נף עזב גם הוא את הלהקה.
סוסי הסביר שהמוסר האישי שלו נבחן לאחרונה עד לנקודת שבירה, מה שהוביל להחלטתו לעזוב.
שלושת העזיבות הללו הן השינויים האחרונים בהרכב הלהקה מאז שחזרו לפעילות בשנת 2018. סיבוב ההופעות האירופי של הלהקה שתוכנן להתחיל ב-15 בנובמבר בוירצבורג, גרמניה, בוטל, כפי שדווח על ידי המפיקים ברשתות החברתיות.
האלבום השמיני של הלהקה, Through Storms Ahead, צפוי לצאת ב-15 בנובמבר.
נכון לאוקטובר 2024, חברי הלהקה היחידים שנותרו הם טים למבזיס ופיל סגרוסו.
הלהקה נחשבת לאחת מלהקות המטאלקור המובילות, עם השפעות ממוזיקת דת' מטאל ומטאל מלודי.
השפעותיהם כוללות להקות כמו סלייר, פנטרה, מטאליקה ו-In Flames.
פיל סגרוסו – גיטרה (2003–הווה)
"As Long as You're Mine" (בעברית: "כל עוד אתה שלי") הוא דואט מתוך המחזמר "מרשעת" (2003), שנכתב והולחן על ידי סטיבן שוורץ.
זהו שיר אהבה אינטימי בין דמויותיהם של אלפבה (המכשפה המרשעת מן המערב) ופיירו, ראש משמר חיל הקוסם וחברה לשעבר לספסל הלימודים.
הביצוע המקורי הוקלט על ידי אידינה מנזל ונורברט ליאו בוץ, אשר גילמו את התפקידים בהפקה המקורית של ברודוויי.
השיר מושר במערכה השנייה של המחזמר "מרשעת", לאחר שפיירו מחליט לעזוב את ואת תפקידו כראש חיל המשמר של הקוסם במטרה להצטרף לאלפבה במלחמתה נגד הממסד ו.
השיר מהווה נקודת שיא רגשית ביחסיהם של הדמויות, ומציג את מוכנותם לאהוב זה את זו על אף הסכנות וההשלכות הצפויות.
במהלך הדואט, אלפבה ופיירו מביעים את אהבתם שזה עתה התגלתה, באווירה רגשית טעונה ואינטימית.
מבחינה מוזיקלית, זהו אחד הקטעים הרומנטיים והאיטיים הבודדים במחזמר, ונחשב לניגוד בולט לעומת הסגנון הקליל או הדרמטי של שירים אחרים במופע.
לקראת סיום השיר, אלפבה מודה בפעם הראשונה שהיא מרגישה "Wicked" – מילה שהיא גם כינויה השלילי של הדמות (המכשפה המרשעת) וגם ביטוי סלנג בריטי למשמעות חיובית או שובבה.
הצהרה זו מרמזת על אשמה מתוקה ביחסיה עם פיירו, שהיה בעבר בן-זוגה של גלינדה, חברתה הטובה ביותר.
היא גם מסמנת מעבר רגשי חשוב בדמותה של אלפבה, המוצגת במחזמר כאדם אידיאליסטי הנאבק לשמור על מוסר אישי, אך נמצאת כאן בנקודת שבר מוסרית.
בנוסף, השיר משקף את תחילתו של הרומן המשמעותי הראשון בחייה של אלפבה, בניגוד לרגשות המרומזים והבלתי-ממומשים שחשפה קודם לכן בשיר "I'm Not That Girl".
עם זאת, המפגש הרומנטי בין השניים נקטע לאחר שאלפבה חשה שאחותה נסרוז (המכשפה המרשעת מן המזרח) נתונה בסכנה, והיא ממהרת לחוש לעזרתה.
המנגינה הבסיסית נכתבה על ידי סטיבן שוורץ כבר בתחילת שנות ה-70. היא שולבה ב"מרשעת" כנושא הפתיחה של המחזמר וכבסיס לדואט האהבה היחיד שבו.
בשל כך ביקש שוורץ שהעיבוד המוזיקלי יהיה חושני ותשוקתי, אך גם תוקפני ו"אפל".
השיר נפתח באותם צלילים ראשונים של "No One Mourns the Wicked"; אולם כאשר הם מנוגנים בפסנתר ובליווי גיטרה בס חשמלית ובקצב מהיר יותר, אותה פרוגרסיה הרמונית הופכת לדואט רומנטי.
מורין לי לנקר מ"אנטרטיינמנט ויקלי" ציינה כי השיר נחשב לאהוב במיוחד על ידי המעריצים.
סטן פרידמן מ־New York Theatre Guide סבר כי ניתן לשמוע בו "נימים" המזכירים את הפרטיטורה של המחזמר "".
לעומת זאת, ריצ'רד זוגלין מ"טיים" טען שהשיר הוא "בלתי־זכיר".
עדן אספינוזה הקליטה גרסה יחד עם דייוויד ברנהם לאלבומו בשנת 2007.
לי מיד ביצע גרסה גברית לדואט יחד עם דניאל בויס, בוגר נוסף של "Any Dream Will Do", באירוע קברט של בויס באוגוסט 2014, ולאחר מכן הקליט גרסה נוספת עם רייצ'ל טאקר לאלבום לציון 10 שנים בקריירה שלו בפברואר 2014.
וילמיין ורקאיק וקווין טארטה הקליטו גרסה של השיר לאלבומו של טארטה, Reflection משנת 2014.
לכבוד חגיגות 15 שנה למחזמר, בתוכנית הטלוויזיה של רשת "NBC", "A Very Wicked Halloween", ביצעו את השיר ואדם למברט.
באירוע "Pride in Times Square" של "Playbill" ביוני 2024, ביצעו את השיר במשותף טליה סוסקאוור וליסה דה-גוזמן, שתי שחקניות שגילמו את אלפבה בתיאטראות ברודוויי.
במהלך הרזידנסי של בן פלאט לציון פתיחתו מחדש של תיאטרון הפאלאס בברודוויי, הוא ביצע את השיר עם שושנה בין, שגילמה את דמותה של אלפבה בתיארטאות ברודוויי, כאורחת מיוחדת.
השיר מופיע גם ב"מרשעת: חלק 2" (2025), החלק השני בעיבוד הקולנועי הדו-חלקי של "סרטי יוניברסל", בביצוע סינתיה אריבו כאלפבה וג'ונתן ביילי כפיירו.
Assassin's Creed: Brotherhood (בתרגום לעברית: "אמונת המתנקש: אחווה") הוא משחק פעולה-הרפתקאות משנת 2010 שפותח על ידי חברת יוביסופט מונטריאול והופץ בידי חברת יוביסופט.
המשחק הוא השלישי בסדרת משחקי Assassin's Creed והשני בטרילוגיה של אציו לאחר המשחק "Assassin's Creed II".
עלילת הסיפור עוקבת אחרי נרטיב היסוד של זיכיון משחקי Assassin's Creed ומתרחשת בהיסטוריה בדיונית, שבה יריבות מתמשכת בין שתי חברות סודיות - מסדר המתנקשים ומסדר הטמפלרים - מציבה אותן בפני שתי אידאולוגיות שונות ומנוגדות.
המשחק מציג עולם פתוח וניתן לשחק בו מנקודת מבט בגוף שלישי, כאשר הוא מתמקד בכישורי הקרב, ההתגנבות וביכולות הפארקור של דזמונד ושל אציו כדי להביס את אויביהם ולחקור את סביבתם.
בתור אציו, השחקן יכול לחקור את העיר רומא בחופשיות כדי לקדם את נרטיב העלילה, או להשלים מגוון של משימות צדדיות שאינן קשורות לסיפור הראשי.
לראשונה בסדרת המשחקים, המשחק מציג מצב מרובה משתתפים, שבו השחקנים יכולים לקחת את תפקידם של טמפלרים בשלבי אימונים.
מספר חבילות תוכן להורדה שוחררו בהמשך למשחק, ביניהם "היעלמות דה וינצ'י" - חבילת הרחבה שהתרחשה במהלך המשחק לשחקן יחיד.
לאחר יציאתו, המשחק זכה לביקורות חיוביות ממספר מבקרי משחקים, ששיבחו את תפאורת הסיפור, התוכן החדש, השיפורים במשחקיות שנעשו מאז המשחק הקודם ומצב מרובה המשתתפים החדש.
נרטיב הסיפור זכה אף הוא לביקורות חיוביות, אם כי הוא נחשב לנחות יותר מאשר קודמו.
המשחק זכה במספר פרסים, ביניהם פרס האקדמיה הבריטית לאמנויות הקולנוע והטלוויזיה למשחק הפעולה הטוב ביותר, וזכה להצלחה מסחרית גדולה, עם היקף מכירות של 7.2 מיליון עותקים נכון למאי 2011. המשחק האחרון בטרילוגיה של אציו - "Assassin's Creed: Revelations" - יצא בנובמבר 2011.
"Assassin's Creed: Brotherhood" הוא משחק פעולה והרפתקאות המתרחש בסביבת עולם פתוח, וניתן לשחק בו מנקודת מבט בגוף שלישי.
לראשונה בסדרת המשחקים, המשחק כולל שני מצבי משחק, שחקן יחיד ומרובה משתתפים.
למרביתו של עולם המערכה לשחקן יחיד - שאורכו מוערך בכ-15 שעות משחק - השחקן שולט בפרוטגוניסט המשחק הקודם אציו אודיטורה דה פירנצה.
בנקודות מסוימות בנרטיב הסיפור, השחקן שולט בדזמונד מיילס, שחי את זכרונותיו של אציו בזמנים המודרניים דרך מתקן האנימוס.
בפעם הראשונה בסדרת המשחקים, דזמונד מסוגל לעזוב את האנימוס בכל שלב כדי לחקור את העיר מונטריג'וני, אותה המתנקשים קבעו כבסיסם, ולמצוא בה סודות חבויים.
דזמונד מסוגל גם לקבל גישה למשימות אימונים וירטואליות באמצעות האנימוס, שבוחנות את כישורי הקרב והריצה החופשית של השחקן.
מערכת הקרבות של הסדרה זכתה לשיפור במשחק "Brotherhood".
מהלכי התקיפה הראשונית וההגנה מפני התקפה הפכו לקטלניים יותר ממשחקים קודמים, בהם התקפת הנגד הייתה יעילה יותר.
בעבר, השחקן היה צריך לחכות עד אשר היריב בעל הבינה מלאכותית יתקוף - דבר אשר האט במידה רבה את קצב הלחימה.
מערכת הבינה המלאכותית במשחק זה היא יותר אגרסיבית, והאויבים יכולים לתקוף בו זמנית.
כדי להתמודד איתם, אציו יכול להשתמש בכלי נשק לטווח קרוב ורחוק באותו זמן, ביניהם האקדח המוסתר שלו, שלא נראה במשחק הקודם בעת קרב.
אחרי שהרג אויב אחד, השחקן יכול לבצע מספר מהלכי סיום כדי לנטרל מספר אויבים מהר יותר תוך שימוש בסגנון "הכה ושסף".
אציו יכול לזרוק גם כלי נשק כבדים כמו גרזנים, חניתות וחרבות לעבר אויביו.
המגוון השונה של האויבים התרחב וכעת הוא כולל חיל פרשים, חיילי ארקבוז וחיילי משמר האפיפיור.
המשחק מציג לראשונה את מערכת האחווה שמאפשרת לשחקן (בתור אציו) לגייס מתנקשים חניכים חדשים אחרי השמדת כל אחד מתריסר מגדלי בורג'ה הממוקמים ברחבי רומא, היכן שמוצבים חיילי משמר האפיפיור, ולהציל אזרחים ממורמרים שמוטרדים בידי השומרים.
השחקן יכול לשלוח בהמשך את אותם מתנקשים חניכים למשימות ברחבי אירופה או לזמן אותם לסייע במהלך משימות (אם הם לא עסוקים כבר במשימות משלהם).
העסקתם של המתנקשים החניכים גורם להם לצבור ניסיון, והשחקן יכול לשנות את מראם, את יכולותיהם ואת נשקיהם במידת מה על ידי הקצאת נקודות כישורים שאותם חניכים הרוויחו.
המתנקשים החניכים יכולים למות בזמן משימות, מהן הם יכולים לא לחזור.
במשחק, אציו יכול לשלוט במספר גאדג'טים חדשים, ביניהם המצנח של לאונרדו דה וינצ'י שנעשה בו שימוש בקפיצה מבניינים גבוהים, כמו גם חצים מורעלים, רעל מהיר יותר וקשת מוצלבת.
סדרה של משימות צדדיות שניתנו בידי דה וינצ'י מאפשרת לשחקן להשתמש במכונות המלחמה שאותן המציא, כדוגמת עפיפון ענק שנושא תותח ואבטיפוס של טנק אותו נאלץ לבנות עבור הטמפלרים.
אציו חייב להשמיד את אותן מכונות מלחמה ואת עיצוביהן לפני שהטמפלרים יוכלו לבנות עוד מהן.
משימות צדדיות נוספות כוללות התנקשות בסוכנים טמפלרים ברומא, השלמת אתגרים עבור שלוש סיעות הברית של אציו בעיר (קורטיזנות, גנבים ושכירי חרב) ולחקור מקומות תת-קרקעיים כדי למצוא מפתחות לאוצר המאמינים של רומולוס - כת סודית הסוגדת למייסד האגדי והמלך הראשון של רומא.
אחרי שמגיעים לרמה מסוימת של סנכרוניזציה, השחקן מסוגל לחוות זכרונות מודחקים של אהובתו לשעבר של אציו, כריסטינה וספוצ'י.
הרקע העיקרי של המשחק הוא העיר רומא, אשר נפלה לחורבות כתוצאה משלטונה המושחת של אפיפיורות בורג'ה ושל הטמפלרים, שריכזו את כל עושרם בקריית הוותיקן.
בדומה לעיר מונטריג'וני במשחק "Assassin's Creed II", השחקן יכול להשקיע בעיר, לחזות בהתפתחותה ולפתוח פרסים נעולים.
כדי לחדש אזור מסוים ברומא, על השחקן לשחרר אותו תחילה מהשפעת הטמפלרים על ידי השמדת מגדל בורג'ה הקרוב.
ביצוע המשימה יוביל להוספתן של משימות והזדמנויות חדשות.
העיר רומא היא גדולה בהרבה מכל עיר בודדת מהמשחק הקודם (גדולה פי שלושה מפירנצה) והיא מחולקת לחמישה רבעים: ותיקנו (קריית הוותיקן), צ'נטרו (מרכז העיר), טרנס-טיבר (טרסטוורה), קמפנה (אזור הכפר) ואנטיקו (ר' רובעי רומא).
שלא כמו משחקים קודמים, כבר לא ניתן לנדוד מעיר לעיר משום שמרבית הפעולה מתרחשת בעיר רומא וסביבותיה.
במקום זאת, סדרת מנהרות מאפשרות לשחקן לנדוד לרבעים השונים.
אולם, משימות ראשיות וצדדיות מסוימות לוקחות את השחקן אל מחוץ לגבולות רומא, כשבין היתר נכללים מעגן נאפולי, קולי אלבני וחלק מנווארה, ספרד.
כמו משחקים קודמים בסדרת משחקי Assassin's Creed, גם כאן קיימות דמויות המבוססות על דמויות היסטוריות, כמו לאונרדו דה וינצ'י, ניקולו מקיאוולי, רודריגו בורג'ה, צ'זארה בורג'ה וקתרינה ספורצה.
אזורים במשחק כוללים את הקולוסיאום והפנתאון ברומא, והעיר ויאנה בספרד.
"Assassin's Creed: Brotherhood" הוא המשחק הראשון בסדרת המשחקים לכלול מצב מרובה משתתפים.
השחקנים הם חניכים טמפלרים בשלבי אימונים במתקן של תאגיד אבסטרגו.
הם משתמשים באנימי (צורת רבים לאנימוס) שנראה בתחילתו של המשחק "Assassin's Creed II" כדי לקבל גישה לזכרונותיהם של טמפלרים מזמני העבר ולרכוש את יכולותיהם באמצעות "אפקט הדימום".
קיימים שמונה מצבי משחק (מבוקש, ברית, מצוד, לכידת תיבה, מבוקש מתקדם, ברית מתקדם, ליווי והתנקשות) ומפות משחק שונות, ביניהם אזורים מהמשחק השני והשלישי כמו פירנצה, כמו גם מפות חדשות לרומא, קסטל גנדולפו, סיינה ומון-סן-מישל.
המשחקיות במצב מרובה משתתפים דומה למשחקיות הראשית, וזאת כשהשחקנים נדרשים להשתמש ביכולות ההתנקשות וההתגנבות שלהם.
על השחקנים לצוד אחר מטרות בעוד הם ניצודים בעצמם.
ניתן להרוויח נקודות בזכות משימות התנקשות, הגנה מפני רודפים, רכישת בונוסים והשלמת מטרות ספציפיות למצב משחק זה.
מצב זה כולל גם מגוון דמויות חדשות, שיש צורך לפתוח את רובן.
מצב המולטיפלייר כולל גם מערכת רמות, שמאפשרת לשחקנים לפתוח פרסים באמצעות רכישת נקודות ניסיון במהלך הקרבות והשגת רמות חדשות.
לאחר מכן, השחקנים יכולים לפתוח יכולות, הטבות ורצפים.
היכולות הן כישורים אקטיביים שניתן להשתמש בהם רק אחרי זמן המתנה מסוים.
הטבות הן כישורים פסיביים, שאותן ניתן לחמש לקראת הקרב והן פעילות כל הזמן.
רצפים הם בונוסים שנרכשים לאחר הצלחה בהשגת חוזי התנקשות מושלמים/כושלים.
בתערוכת E3 2010 הוצגה גרסת בטא של מצב מרובה המשתתפים, שהייתה בלעדית לפלייסטיישן 3. היא החלה ב-4 באוקטובר 2010, עם גישה מוקדמת למנויי PlayStation Plus מ-27 בספטמבר, והסתיימה ב-18 באוקטובר 2010. בגרסה זו היו זמינות שלוש מפות - רומא, קסטל גנדולפו וסיינה.
חברת יוביסופט הודיעה ששרתי "Brotherhood", בנוסף לאלה של כותרים ישנים אחרים של החברה, ייסגרו ב-1 בספטמבר 2022 - תאריך שנדחה ל-1 באוקטובר 2022. הדבר גרם לכל ההישגים והפרסים שקשורים למצב מרובה המשתתפים בגרסאות הקונסולות להיות בלתי ניתנים להשגה.
במצב משחק "מבוקש", לפחות שישה שחקנים נמצאים על המפה ועליהם להתנקש אחד בשני.
לכל שחקן ניתן שחקן אחר כמטרה שעליו להתנקש בה.
היעד הוא למצוא ולהרוג את המטרה מבלי להתגלות או להיהרג בידי הרודף או הרודפים שנשכרו לצוד אחרי השחקן.
ניתן להבדיל את השחקנים מדמויות שאינן שחקן.
אם השחקן הורג דמות שאינה שחקן או שמתגלה ממקום מחבואו, הרודף יכול לזהות אותו ביתר קלות מאחרים - דבר שמוביל בדרך כלל למרדף בין השניים.
השחקן עם הניקוד הגבוה ביותר בסופו של הסיבוב מנצח.
שחקנים יכולים לאבד את חוזה ההתנקשות שלהם אם הם יהרגו דמות שאינה שחקן, אם יהממו אותם הנרדפים או אם הנרדפים שלהם ייהרגו בידי שחקן אחר.
שחקן אינו יכול להרוג שחקן אחר שאינו המטרה שלו, אך הם מסוגלים להמם את הצייד שלהם.
המצב המתקדם של "מבוקש" הוא גרסה שונה שלו, כאשר השוני מתבטא בכמות גדולה יותר של דמויות שאינן שחקן כדי להקשות על מציאת הנרדפים, וכן מצפן פחות מדויק.
בדרך כלל נדרשת התגנבות רבה יותר בגרסה המתקדמת יותר.
מצב המשחק "התנקשות" דומה ל"מבוקש", אלא שבמקום חוזי התנקשות במטרות, כל השחקנים הם מטרות חופשיות.
על השחקנים לזהות שחקנים אחרים ולהינעל עליהם לפני שיתנקשו בהם.
עקב העובדה ששני שחקנים יכולים להרוג אחד את השני, מי שיינעל ראשון על האחר יהפוך לצייד, בעוד האחר יהפוך לניצוד.
המצפן הרגיל שמופיע במצב "מבוקש" מוחלף בחצי כיוון בהתאם לקרבה, שגדלים לצורת קשתות ככל שהמטרה מתקרבת ויהפכו בסופו של דבר לעיגול שלם כשהשחקנים האחרים יהיו קרובים מאוד.
כמו מצבי משחק אחרים, השחקן בעל הניקוד הגבוה ביותר ינצח בסיבוב.
במצב משחק "ברית", קיימים שלושה צוותים כשכל אחד מוגבל לשני שחקנים שמשתמשים באותה אישיות.
מטרת מצב המשחק הזה היא להרוויח כמה שיותר נקודות מהצוותים האחרים, אך כל צוות נרדף בידי צוות אחר והוא מורשה להרוג רק צוות אחד (שאינו זה שרודף אחריו), ולהמם את אלה שרודפים אחריו.
מצב המשחק מאתגר שחקנים לעבוד בעבודת צוות, כששני השחקנים יכולים לעזור אחד לשני ולהתנקש בו זמנית במטרותיהם.
המצב המתקדם של "ברית" הוא גרסה שונה שלו, כאשר המצפן במשחק כמו גם הקרב עם המטרות הופך לקשה יותר בדומה למצב המתקדם של "מבוקש".
מצב המשחק "מצוד" מכיל שני צוותים של ארבעה אנשים.
צוות אחד הוא הצייד, בעוד הצוות השני הוא הניצוד.
כל צוות נראה כמו דמות ספציפית, ומשתתף בתורות להיות הצייד או הניצוד.
הצוות הצייד מקבל נקודות על ידי התנקשויות, בעוד הצוות הניצוד מקבל נקודות על ניסיונות בריחה, הימום הציידים והיכולת להישאר חבוי.
הצוות עם הניקוד הגבוה ביותר מנצח.
במצב המשחק "לכידת תיבה" ישנם שני צוותים של ארבעה כל אחד.
צוות אחד הוא הצייד, בעוד צוות שני הוא הניצוד שצריך לגנוב תיבות אוצר כשהם עומדים קרוב אליהן.
כל צוות נראה כמו דמות ספציפית ומשתתף בתורות להיות הצייד או הניצוד.
ציידים מקבלים נקודות על ידי התנקשויות, בעוד הניצודים מקבלים נקודות על ידי ניסיונות בריחה, הימום וגניבת תיבות.
מצב המשחק "ליווי" מכיל צוות אחד של ארבעה משתתפים, שמלווה דמות שאינה שחקן בעוד הצוות השני מנסה להתנקש בהם.
בכל פעם, קיימות שתי דמויות שאינן שחקן שיש צורך להגן עליהן והן עוברות דרך שורה של נקודות ציון שנראות בידי שני הצוותים.
כאשר הדמות שאינה שחקן נהרגת, אחרת מסתנכרנת במקומה.
למצב המשחק קיימים שני סיבובים, כשכל צוות משחק פעם אחת כמלווה ופעם אחת כמתנקש.
שחקנים יכולים לבחור באחת מתוך 21 דמויות המשחק, ביניהן קורטיזנה, ספר, כומר, אציל, אורב, מוציא להורג, רופא, נפח, קפטן, מבריח, מכונאי, בוזז, גנב, ארלקינו ושכיר חרב.
שתי דמויות מיוחדות היו זמינות רק במהדורות להזמנה מוקדמת של המשחק, הארלקינו והקצין.
אולם, שתי דמויות אלו צורפו מאוחר יותר לחבילת ההרחבה "היעלמות דה וינצ'י" כמו גם המיקומים המיוחדים של שוק טראיאנוס והאקוודוקט.
החבילה כוללת ארבע דמויות חדשות - דמה רוזה, אביר, מרקיז ומצורע.
לכל דמות יש מהלכי התנקשות שמיוחדים לה, כמו גם כלי נשק אופייני לאותה דמות.
הדמויות יכולות להיות מותאמות מראש ככל שהשחקן עולה שלב, החל בצבע התלבושת וכלה בסוג כלי הנשק.
בעקבות אירועי המשחק הקודם, דזמונד מיילס נמלט ביחד עם לוסי סטילמן, רבקה קריין ושון הייסטינגס אחרי שהטמפלרים תקפו את מקום מחבואם, והם מתמקמים בחורבות וילה אודיטורה שבעיר מונטריג'וני.
אחרי שחידש את החשמל למנהרות ששוכנות מתחת לוילה, דזמונד משתמש במתקן האנימוס 2.0 כדי להמשיך ולחיות את הזכרונות הגנטיים של אבי אבותיו אציו אודיטורה דה פירנצה.
משימתו היא למצוא את תפוח עדן, שיוכל למנוע אסון מתקרב באותה שנה, שלדעתו תוכנן בידי הטמפלרים.
סיפורו של אציו ממשיך בשנת 1499, כשהוא יוצא מתוך הכספת ונמלט מרומא ביחד עם דודו מריו.
עם שובו למונטריג'וני, אציו מסביר לחברי אחוות המתנקשים את הדברים שראה בתוך הכספת, והוא מתנחם בעובדה שהרצון האישי שלו לנקמה הגיע לסיפוקו.
אולם, מנהיג המתנקשים ניקולו מקיאוולי מפקפק בהחלטתו של אציו לחוס על חייו של רודריגו בורג'ה.
ביום למחרת, צבא האפיפיור מטיל מצור על מונטריג'וני בפקודתו של צ'זארה בורג'ה, בנו של רודריגו.
צ'זארה הורג את מריו ומשיג את התפוח לידי הטמפלרים.
אציו הפצוע עושה את דרכו חזרה לרומא, מרכז כוחם של הטמפלרים באיטליה, ומחפש לנקום בבית בורג'ה.
בהגיעו, הוא מגלה שאחוות המתנקשים המקומית איבדה מכוחה.
הוא מחליט להקים מחדש את האחווה ומשכנע את מקיאוולי שהוא מסוגל להנהיגה, לגייס אנשים אליה ולשחזר את עוצמתה.
במהלך שלוש השנים הבאות, אציו מנטרל את כוחם של בני בורג'ה בעיר הבירה, מחבל במשאביו של צ'זארה ומתנקש באנשי מפתח שקרובים אליו תוך שאיפה להחזיר את רומא לגדולתה.
אחרי שהחזיר את אחוות המתנקשים למלוא כוחה, ניתנת לאציו דרגת "אל מנטורה" (המורה) והוא הופך למעשה למנהיג סיעת המתנקשים באיטליה.
במהלך זמן זה, גם אחותו של אציו קלאודיה הופכת למתנקשת.
כשצ'זארה מגלה אודות פעולותיו של אציו, הוא מתעמת עם אביו כדי לבקש יותר כסף ואת התפוח.
רודריגו מסרב מחשש שהדבר יתגרה במתנקשים, ומנסה להרוג את בנו עם תפוח מורעל בראותו שבנו תאב לכוח.
אולם, צ'זארה - שרק לקח נגיסה מהתפוח המורעל - יורק אותה ודוחף את התפוח בפה של אביו, למעשה הורג אותו.
אחרי שאציו מאתר את מיקומו של התפוח בבזיליקת פטרוס הקדוש הישנה, הוא משתמש בו כדי להתגבר על כוחות צבאו של צ'זארה ולהדוף את תומכיו.
צ'זארה נעצר בידי צבא האפיפיור של יוליוס השני אחרי שאציו ומתנקשיו מתעמתים איתו והורגים את אחרוני מאמיניו.
מספר שנים לאחר מכן, אציו משתמש בתפוח כדי לבדוק את מצבו של צ'זארה, אך הוא מגלה שזה האחרון הוברח מכלאו.
אציו מסתיר את התפוח במקדש הציוויליזציה הראשונה שנבנה מתחת לקולוסיאום, ועוזב את רומא במרדף אחרי צ'זארה.
בשנת 1507, צ'זארה ופטרונו החדש ז'אן ד'אלברה השלישי מממלכת נווארה מטילים מצור על העיר ויאנה בספרד.
אציו נתקל בצ'זארה בביצורים של טירה עתיקה ונלחם בו.
צ'זארה טוען בפניו שאינו יכול להיהרג בידי בן תמותה, ואציו בוחר להשאיר זאת לידי הגורל ומפיל אותו מהביצורים אל מותו.
בחזרה בזמנים המודרניים, דזמונד משתמש בקואורדינטות מזכרונותיו של אציו, וביחד עם לוסי, שון ורבקה נוסע למקדש שבו אציו החביא את התפוח.
הוא מתכוון להשתמש בו כדי לאתר מקדשים אחרים ולשמור על שאר פיסות העדן שהם מחזיקים בהם הרחק מידיהם של הטמפלרים.
כאשר דזמונד נכנס למקדש, הוא נתקל בהולוגרמה של אישה בשם יונו, בדומה לחזיון של אציו עם מינרווה.
יונו מעירה על חוסר הידע של בני האדם, וקוראת להם "תמימים ובורים", בטרם היא נכעסת וצועקת "היינו צריכים להשאיר אתכם כפי שהייתם!".
כשדזמונד מתקרב לתפוח ונוגע בו, הזמן עוצר מסביבו.
יונו מצהירה שדזמונד הוא צאצא הגזע שלה וכי הוא אויבם.
היא גם אומרת שיש אישה שתלווה אותו מבעד ל"שער", אך יש לאסור עליה לעשות זאת.
היא לוקחת שליטה על גופו של דזמונד ומאלצת אותו לדקור את לוסי.
השניים נופלים לקרקע, כשלוסי מתה ודזמונד נופל לתרדמת.
במהלך הקרדיטים של סוף המשחק, שני גברים מתלבטים אם להכניס את דזמונד חזרה לאנימוס.
בשנת 1506, בזמן שאציו רדף אחרי צ'זארה בורג'ה, הוא ביקר את חברו לאונרדו דה וינצ'י בבית המלאכה שלו ברומא כדי לבקש את עזרתו במעבר ימי לספרד.
לאונרדו מציע לקחת את אציו לקפטן ספינה, אך לפני כן מבקש ממנו למצוא את השוליה שלו, ג'אן ג'קומו קפרוטי דה אורנו, הידוע בשם סאלאי.
כאשר אציו וסאלאי חוזרים לבית המלאכה אחרי היתקלות עם הרמטיציסטים, חברי הכת של הרמס טריסמגיסטוס, הם מגלים שבית המלאכה נטוש ומסיקים מכך שלאונרדו נחטף בידי הרמטיציסטים, שמאלצים אותו לקחת אותם למקדש תת-קרקעי שמצא.
סאלאי מוצא כיתוב על הרצפה שמרמז שעליהם לאתר חמישה ציורים של לאונרדו שהיו בעבר בחזקתו של אציו במונטריג'וני אך כעת נעלמו.
אחרי שאיתרו את הציורים, אציו מגלה דיאגרמות קטנות בתוך כל אחד מהציורים, שכאשר מחוברות יחדיו מגלות את מיקומו של המקדש.
אציו עושה את דרכו לשם והורג את ההרמטיציסטים שמחזיקים בלאונרדו כבן ערובה.
השניים חוקרים את המקדש ומגלים כספת נוספת שנבנתה בידי הציוויליזציה הראשונה, ובתוכה מצוי רק מעמד.
אציו מניח את ידו על המעמד, וחושף מספרים מוזרים שהשניים אינם מודעים לפשרם, מאחר שמדובר בנקודות ציון.
לאונרדו חושב שהם חסרי משמעות, ואציו מעיר על כך שהמספרים אינם מיועדים להם.
בזמנים המודרניים, שני הגברים אומרים שדזמונד נפל לתרדמת, ואחד מהם אומר "יש לנו את המיקום של המקדש.
למה אתה מחכה, בוא נצא".
המשחק "Assassin's Creed: Brotherhood" פותח בידי חברת יוביסופט מונטריאול, שעבדה גם על שני המשחקים הקודמים בסדרה ונבחרה להוביל את הפיתוח על המשחק השלישי.
פרק חדש של Assassin's Creed שהציג את מצב המולטיפלייר הוצג בידי החברה במהלך הדו"ח הפיסקלי של הרבעון השלישי לשנת 2009, בעוד שלא חשף עדיין את שם המשחק.
בתחילת שנת 2010, עובד של חברת גיימסטופ פרסם באינטרנט תמונות של מארז ההזמנה המוקדמת של המשחק, בעוד חברת יוביסופט שחררה רמיזות המקדמות את המשחק ברשתות החברתיות פייסבוק וטוויטר.
בהמשך, יוביסופט אישרה את אמיתותן של אותן תמונות.
שלא כמו המשחק הקודם, "Brotherhood" לא היה ממוספר בספרות רומיות, וזאת משום שהשחקנים ואפילו המפתחים עצמם ציפו לתפאורה חדשה ולאב קדמון חדש במקומו של אציו אודיטורה, ובמקום זאת מדובר בהמשך סיפורו של אציו.
למרות שהמשחק פותח בעיקרו בידי יוביסופט מונטריאול בקנדה, צוות ההפקה נעזר בארבע חטיבות נוספות של יוביסופט: אנסי, סינגפור, בוקרשט וקוויבק.
מצב המולטיפלייר פותח בידי יוביסופט אנסי, הסטודיו שאחראי למצב המולטיפלייר במשחק Tom Clancy's Splinter Cell: Chaos Theory.
חברת יוביסופט הכריזה על תוכניות להוצאת תוכן להורדה אחרי יציאתו של המשחק.
שני תכנים להורדה כבר שוחררו תחת השם "פרויקט אנימוס - עדכון 1.0" ו"פרויקט אנימוס - עדכון 2.0".
הראשון כלל מפה חדשה של מון-סן-מישל וכן גרסה מתקדמת יותר של מצב המולטיפלייר "ברית".
העדכון השני יצא בינואר 2011 בחינם, וכלל מפה חדשה, מצב תחרותי חדש ולראשונה גם מערכת לדירוג שחקן.
מנקודת מבט של ביצועים, חברת יוביסופט ציינה שהיא מקווה שהפער בין קונסולות הפלייסטיישן 3 ו-Xbox 360 יהיה מצומצם יותר.
כאשר המשחק היה עדיין בשלבי פיתוח, המנהל האמנותי פטריס דזילה עזב את החברה לפני הצגת המשחק בתערוכת E3 2010. מנהל ההפקה ז'אן-פרנסואה בווין ציין שדזילה עזב רק לזמן קצר אחרי שהשלים את חלקו במשחק.
קדימון מצב המולטיפלייר שוחרר באתר הרשמי של יוביסופט מעט לפני תערוכת E3, בעוד הקדימון המלא של המשחק יצא בעת התערוכה, כמו גם מדריך המשחקיות לתחילתו של המשחק.
אור ירוק לשחרורו של המשחק ניתן ב-28 באוקטובר 2010. גרסת המשחק למערכת ההפעלה Microsoft Windows תמכה במערכת הסטריאוסקופיה תלת-ממדית של אנבידיה ובריבוי צגים של AMD Eyefinity.
כמו כן, היא משתמשת בטכנולוגיה שמונעת העתקות פיראטיות וכוללת פלטפורמת שירות מקוונת של יוביסופט - אם כי אין היא צריכה חיבור זמין לאינטרנט כמו במשחק הקודם.
ב-30 בנובמבר 2010 פורסמה נובליזציה של המשחק, שהייתה המשך של Assassin's Creed: Renaissance.
קיימות מהדורות מיוחדות למשחק "Assassin's Creed: Brotherhood", כשחלקן זמינות רק באזורים מסוימים כמו אמריקה הצפונית, אירופה ואוסטרליה.
בנוסף, קיימים גם מספר בונוסים בהזמנה מוקדמת של המשחק, בהתאם לחנות שמכרה את המוצר.
כמה חנויות הציעו גישה לגרסת הבטא של מצב המולטיפלייר בפלייסטיישן 3 כבונוס להזמנה מוקדמת.
גרסת אספנים מיוחדת יצאה למחשב האישי בידי חברת Akella ברוסיה וכללה שישה פסלונים ממתכת של דמויות המולטיפלייר.
כמו כן, ברחבי הממלכה המאוחדת יצאה מהדורה בלעדית לחנות הקמעונאות HMV, אשר כללה תלבושת ימית למשחק היחיד ותוספת סקין לדמות המולטיפלייר של הארלקינו.
המהדורה הסטנדרטית - כללה את דיסק המשחק.
המהדורה המיוחדת - כללה את דיסק המשחק, מפה לשחקן יחיד (שוק טראיאנוס), דמויות מולטיפלייר (קצין או ארלקינו) ושריון דראכן של בית הלמשמידט לאציו (רק כבונוס הזמנה מראש באמזון).
מהדורת אודיטורה - כללה את דיסק המשחק, מארז בלעדי קופסה שקופה עם דיוקן תרמו בתלת-ממד של אציו ואפקט אנימוס, קלפי דמויות מולטיפלייר, סרט Assassin's Creed: Lineage, מפה לשחקן יחיד (אקוודוקט) ושריון דראכן של בית הלמשמידט לאציו.
מהדורת האספנים - כללה את דיסק המשחק, מארז בלעדי קופסת קרטון מקופלת ושחורה, דיסק בונוס עם פסקול המשחק ומאחורי הקלעים, ספר אמנות, מפה לשחקן יחיד (שוק טראיאנוס), דמות מולטיפלייר (קצין), מפה של רומא מתוך המשחק וג'ק-בקופסה (הדוקטור או ארלקינו).
מהדורת דלוקס דיגיטלית (להורדה בלבד) - כללה את המשחק, פסקול, ספר קודקס, קלפי דמויות מולטיפלייר, מפות לשחקן יחיד (שוק טראיאנוס ואקוודוקט), דמויות מולטיפלייר (קצין וארלקינו), חבילת ההרחבה "היעלמות דה וינצ'י" (דרך עדכון חינמי), שריון דראכן של בית הלמשמידט לאציו ומפה של רומא מתוך המשחק.
מהדורת דה וינצ'י - כללה את דיסק המשחק, מפות לשחקן יחיד (שוק טראיאנוס ואקוודוקט), דמויות מולטיפלייר (קצין, ארלקינו, דמה רוזה, אביר, מרקיז ומצורע), חבילת ההרחבה "היעלמות דה וינצ'י" (דרך הורדה חינמית אך קצובה בזמן) ושריון דראכן של בית הלמשמידט לאציו.
מערכת Uplay (כיום יוביסופט קונקט) של חברת יוביסופט לניהול זכויות דיגיטלי ולהפצה דיגיטלית מרובת משתתפים מאפשרת את הוספתם של שיפורים בתוך המשחק, שניתן לאסוף אותם על ידי צבירת נקודות בזמן המשחק.
הפרסים הם ערכת נושא למחשב האישי ולפלייסטיישן 3, תלבושת אצילים מפירנצה, השריון של אלטאיר אבן לא-אחד, חליפת הגלימה של אלטאיר, שדרוג קיבולת האקדח ודמות של ארלקינו.
"קונספירציית קופרניקוס" היא חבילת תוכן חינמי להורדה למשחק "Brotherhood", שיצאה במקור לפלייסטיישן 3 עם יציאת המשחק.
בהמשך, חבילת התוכן קיבלה תמיכה רשמית במחשב האישי באמצעות טלאי תוכנה ב-23 במאי 2017 דרך פלטפורמות סטים ו-Uplay, ולאחר מכן דרך טרילוגיית "האוסף של אציו" בפלייסטיישן 4 ו-Xbox One.
חבילת התוכן מבוססת על האסטרונום המפורסם ניקולאוס קופרניקוס, שמסתבך עם קריית הוותיקן בשל סירובה לאפשר לו ללמד את הציבור אודות אסטרונומיה.
חבילת התוכן כוללת שמונה משימות אופציונליות שנעות בין משימות שליחויות, התנקשות או הגנה.
פרויקט אנימוס - עדכון 1.0
"פרויקט אנימוס - עדכון 1.0" כולל מצב משחק חדש ומפה חדשה.
מצב המשחק - גרסה מתקדמת ל"ברית", מכיל מערכת לזיהוי מטרות ואופן הקרב איתן היא מאתגרת וקשה יותר מהמצב המקורי.
הרכב הצוותים הוא שלושה צוותים בני שני שחקנים כל אחד, והמערכת מתגמלת את השחקנים שעובדים ביחד.
המפה החדשה - מון-סן-מישל - ממוקמת על אי סלעי בנורמנדי, צרפת.
הטופוגרפיה האופיינית היא של רחובות צרים, מגדל פעמונים גבוה וארכיטקטורה מרובת-שלבים, והיא קרקע מושלמת למארבים של ציידים וטורפים שיגיחו משום מקום ויוציאו להורג את טרפם.
כדי לשרוד, על החניכים להשתמש במצב הריצה החופשית וברחובות הצרים לטובתם.
פרויקט אנימוס - עדכון 2.0
"פרויקט אנימוס - עדכון 2.0" כולל מצב משחק חדש ומפה חדשה.
מפת פיינצה מספקת לשחקן מגרש משחקים בריצה חופשית של פלאזות עם שטחים פתוחים, היכן שטורפים ונטרפים מסוגלים להתערות בקלות עם הקהל ולהיעלם, וסמטאות צרות ובניינים מרובי-קומות לתנועתיות רבה יותר.
מצב המולטיפלייר החדש - "לכידת תיבה" - כולל הרכב צוות של שני צוותים בני שלושה שחקנים כל אחד שמשחקים כציידים או מגנים.
הציידים מצוותים לטמפלרים אחרים כדי לגנוב את תוכן התיבות שפזורות ברחבי המפה, בעוד מגני התיבות מנסים למנוע זאת.
בעדכון 2.0 קיימת גם מערכת לניקוד טמפלרים כדי לתגמל את עבודתם החרוצה של חניכי אבסטרגו.
הגרסה המתקדמת של מצב "ברית" גם היא כלולה בעדכון זה, בעוד מפת מון-סן-מישל איננה כלולה.
ניתן להשתמש רק בתוכן להורדה אחד בכל פעם, כך ששחקנים לא יוכלו לשחק במפה של עדכון 1.0 או במצב המשחק, מפת המשחק ומערכת הניקוד של עדכון 2.0.
חבילת ההרחבה "היעלמות דה וינצ'י", שניתנת לרכישה דרך הפלטפורמות המקוונות PlayStation Network או Xbox Live, כוללת תוכן חדש למצב משחק לשחקן יחיד ולמולטיפלייר.
למצב השחקן היחיד, חבילת ההרחבה כוללת תוספת של שמונה משימות חדשות - כאשר שתיים מתוכן מתרחשות במיקום חדש לגמרי, וכן עשרה פרסים/הישגים חדשים.
הסיפור של חבילת ההרחבה, שמתרחש לפני רצף הזיכרון האחרון במשחק, עוקב אחר חקירתו של אציו אחר ההיעלמות של חברו הוותיק לאונרדו דה וינצ'י בשנת 1506. מצב המולטיפלייר כולל שני מצבי משחק חדשים, מפה חדשה וארבע דמויות חדשות.
גרסת המשחק למחשב האישי כוללת את חבילת ההרחבה בחינם וניתן לפתוח אותה דרך פלטפורמת Uplay, יחד עם עדכונים 1.0 ו-2.0 של פרויקט אנימוס.
בחודש מרץ יצאה "מהדורת דה וינצ'י" של המשחק שכללה גם את חבילת ההרחבה לקונסולות הביתיות.
חבילת ההרחבה נחשבת לפרויקט אנימוס - עדכון 3.0, עם תוספת דמויות מולטיפלייר חדשות בהזמנה מוקדמת - הארלקינו והקצין - וכן תלבושת שריון הדראכן המיוחד של אציו.
המוזיקה במשחק הולחנה על ידי המלחין הדני ג'ספר קיד, שיצר גם את הפסקול של המשחקים הקודמים בסדרת "Assassin's Creed".
הפסקול שוחרר באופן דיגיטלי ב-16 בנובמבר 2010, בעוד גרסת CD צורפה למהדורות מסוימות כמו מהדורת הקודקס ומהדורת האספנים.
אולם, רשימת ההשמעה שונה בגרסת ה-CD מהגרסה הדיגיטלית, כאשר היא כוללת 22 רצועות שמע, כולל שלוש מנגינות בלעדיות (Rome Countryside, Legacy of the Borgia Family, End Fight וגרסה מורחבת של Cesare Borgia), אך ללא מנגינת "Apple Chamber" שמצויה בגרסה הדיגיטלית.
המשחק "Assassin's Creed: Brotherhood" קיבל ביקורות חיוביות לאחר צאתו.
בטקס פרסי ההישגים האינטראקטיבים השנתי של האקדמיה לאמנויות ולמדעים אינטראקטיבים, המשחק היה מועמד בקטגוריית משחק ההרפתקה של השנה והישגים מיוחדים בבימוי, משחקיות מקוונת, מוזיקה ועיצוב סאונד.
המשחק נכלל במקומות הגבוהים שברשימות המדרגות את משחקי הסדרה:
מגזין WatchMojo מיקם את המשחק במקום השביעי ברשימת המשחקים לפי רמת קושי.
מצב המולטיפלייר זכה לשבחים רבים במהלך כנס E3 2010 שבו הוצג לראשונה, ובהמשך גם בידי המבקרים.
מגזין Game Informer העניק למשחק ציון של 9.25 מתוך 10, בציינו שהאפשרות לגייס קבוצת מאמינים הייתה שיפור משמעותי ביחס למשחקיות של המשחק הקודם, וכן שיבח את מצב המולטיפלייר כדבר שלא נראה עד כה.
ביקורת המגזין שיבחה גם את הגרפיקה של המשחק, האפקטים הקוליים ועבודת הדיבוב.
מגזין Eurogamer שיבח כל אספקט במשחק והעניק לו ציון מושלם 10 מתוך 10. הוא ציין בביקורת שלו את ההתפתחות והבגרות של הסיפור, באומרו ש"במשימה אחת, אציו מסכל ניסיון התנקשות בקולוסיאום של רומא במהלך מחזה על מותו של ישו.
הדבר דורש מהמפתח יכולת עמידה ורגש כדי להחזיק באותם קונספטים נפיצים, וזהו מבחן הבגרות שגורם ליוביסופט מונטריאול לעמוד באתגר".
עוד הוא מציין ש"המשחק בונה מסתורין מסקרן מאחורי הדמויות שבו, בעודו אוסף מסביבן סודות וחפצים ומאתגר שחקנים לשחק במשחק, כאשר שום דבר לא נראה שלא במקום".
חבילת ההרחבה "היעלמות דה וינצ'י" זכתה אף היא לביקורות חיוביות, ואתר Metacritic העניק לה ציון 75 מתוך 100.
בעקבות דחייתה של גרסת המשחק למחשב האישי, היו ביקורות פחות נלהבות שפקפקו בהחלטה לדחות את יציאתו של המשחק למערכת ההפעלה - בעיקר משום שהמשחק נותר זהה לגרסאות הקונסולות, למעט שיפור גרפי ותוכן מועט של בונוסים.
אולם, רובן שיבחו את בחירתה של יוביסופט להסיר את המערכת לניהול זכויות דיגיטלי (DRM) שהפחיתה את ההנאה מגרסת המחשב האישי של המשחק הקודם, וכן את החלטה לשחרר את כל התוכן להורדה בחינם.
המשחק חצה את קו המכירות של כמיליון עותקים תוך פחות משבוע לאחר יציאתו, והפך לאחד מכותרי החברה הנמכרים ביותר באירופה בפרק זמן קצר.
זאת ועוד, תהליך ההשקה של המשחק היה המוצלח ביותר באירופה מאז ועד היום.
נכון למאי 2011, יוביסופט הכריזה שהמשחק מכר למעלה מ-7.2 מיליון עותקים, ומכירות הזיכיון עמדו בכ-29 מיליון עותקים.
ב-5 במאי 2011 נחשף שהמשחק הבא בזיכיון סדרת המשחקים הוא Assassin's Creed: Revelations.
המשחק מתרחש בקונסטנטינופול בשיאה של האימפריה העות'מאנית, והוא המשחק העיקרי האחרון בו מופיע אציו אודיטורה דה פירנצה בתור הפרוטגוניסט הראשי.
המשחק עוקב אחר מסעו של אציו לחשוף את סודות אחוות המתנקשים ולפתוח ספרייה שנבנתה בידי אלטאיר אבן לא-אחד, הפרוטגוניסט של המשחק Assassin's Creed.
דמותו של אלטאיר ניתנת למשחק כפרוטגוניסט משנה, והוא מופיע בסדרת משימות המופיעות כפלשבקים.
גם במשחק זה חוזר מצב המולטיפלייר של Brotherhood, וכעת הוא מורחב יותר עם מצבי משחק חדשים, מפות חדשות ודמויות חדשות.
ב-17 בספטמבר 2018, חברת Triton Noir הכריזה על יציאתו של משחק לוח בשם Asassin's Creed: Brotherhood of Venice, שמתרחש בשנת 1509, כשנתיים לאחר מאורעות Brotherhood ולפני Revelations.
המשחק כולל דמויות מהמשחקים כמו אציו, לאונרדו דה וינצ'י, לוקרציה בורג'ה ודמויות חדשות כמו אלסנדרה.
המשחק הבטיח כ-20 שעות של משחקיות ולאחר מספר דחיות יצא באסיה במאי 2021, וכחודש לאחר מכן באירופה ובארצות הברית.
AskPeople הוא אתר אינטרנט ישראלי שהושק ב-2012, בסגנון אתרי שאלות ותשובות , המאפשר לגולשים להתייעץ ולייעץ באופן אנונימי בנושאים שונים.
באתר ניתן לשאול שאלות בנושאי משפחה, כגון זוגיות והורות, אמהות ולידה; שירות צבאי בצה"ל; שאלות להט"ב, שאלות העוסקות בבריאות ותחומים נוספים.
התחום הפופולרי ביותר באתר הוא תחום המיניות.
האתר החל את דרכו בשנת 2011, בגרסה ניסיונית בשם "מתייעצים".
לאחר זמן מה, נסגר האתר, ונפתח מחדש במתכונתו הנוכחית.
האתר החדש החל לפעול ב-1 בספטמבר 2012.
את האתר הקים שחר אור ואת התוכן מנהל צוות אשר מפקח על התוכן המתפרסם באתר וכן אחראי לדווח על מקרים הדורשים התערבות משטרתית, לרוב על ידי סינון של מילות מפתח.
בחודש מאי 2014, פרסם באתר צעיר בן 21 מחיפה שאלה העוסקת באהבה נכזבת באופן אנונימי.
גולשים ניסו לעודד את המפרסם ולתמוך בו, אך בסופו של דבר קיבל המפרסם את ההחלטה לשים קץ לחייו.
צוות האתר דיווח על העניין למשטרה, אך לפני שהספיקו לפעול נמצאה גופתו במלון בו עבד.
האתר נמנה בין 50 האתרים הישראליים הפופולריים ביותר לשנת 2015 ופעילים בו גופים ועמותות המספקים שירותי בריאות, רווחה ותמיכה נפשית, ובהם מד"א, ער"ן, סה"ר וארגוני להט"ב.
משנת 2020 מפעיל האתר מדור קורונה מיוחד שבו ניתן לשאול שאלות בנושאי קורונה.
השאלות באתר AskPeople מפוקחות, ובניגוד לפלטפורמות שאלות ותשובות גדולות אחרות בארץ ובעולם, כל השאלות המפורסמות ב-AskPeople מצריכות אישור טרם פרסומן על ידי צוות האתר.
ברוב המקרים, לוקח זמן מה מהרגע ששאלה נשאלת ועד הרגע שהיא מפורסמת באתר.
כמו כן, לא כל שאלה מפורסמת, והאתר אינו מחויב למסור פרטים למפרסמי השאלה מדוע שאלתם לא פורסמה.
כחלק מהפיקוח של תוכן המשתמשים, ישנה הגבלה על ציון שמות של ידוענים, גופים עסקיים, מקומות, פרטים ליצירת קשר ובעלי מקצוע, גם כאשר אין הדבר מהווה לשון הרע או פגיעה בפרטיות.
כך למעשה גולשים אינם יכולים לספק מידע נוסף ולעיתים גם מידע חשוב ללא פיקוח של מפעילי האתר, שיכול לקחת זמן מה מעת שליחת התגובה ועד למועד אישורה בפועל.
אף שבשנותיו הראשונות מרבית הפעילות באתר הייתה עניינית, בד בבד החלו טרולים לנצל הן את פלטפורמת השאלות והן את פלטפורמת התשובות לצורך בריונות רשת ומניפולציות.
לצד זאת, גם עצות לגיטימיות לכאורה נגועות לא פעם במיסאינפורמציה וגסות רוח, מה שמתאפשר תודות למדיניות חופש הביטוי המקלה של האתר.
מעת לעת מתפרסמות באתר שאלות הנוגעות לחוויית המשתמש, במסגרתן התקבלו משובים והצעות אחרות שמטרתן לייעל את השהות באתר.
Ask.com (במקור: Ask Jeeves) הוא מנוע חיפוש אינטרנטי למענה שאלות שהוקם בשנת 1996 על ידי גרט גרונר ודייוויד וורט'ן בברקלי, קליפורניה.
מטרתו של מנוע החיפוש היא לכוון את המחפש במהירות ובדיוק מיטבי אל העמוד העונה על שאלתו.
במקרה בו הוא אינו מצליח למצוא מידע במאגר המידע שלו, הוא מפנה את המשתמש לאתרים אחרים על ידי מנועי החיפוש.
התכונות המיוחדות של מנוע חיפוש Ask.com כוללות, בין היתר, מדריך מיוחד המוקדש רק לקניות יחד עם צפייה בשאלות שנשאלות ברגעים אלו ממש על ידי משתמשים אחרים.
נכון ל-2008, מנוע חיפוש זה היה אחראי רק לכ-5% מכלל החיפושים בעולם.
סרגל הכלים של Ask.com, זכה לביקורות בשל התנהגותו כנוזקה והקושי להסירו מהמחשב באמצעים רגילים.
Ask.com במקור נקראה Ask Jeeves, כהמחשה של עוזר אישי שתפקידו לתת תשובות לכל שאלה שנשאלה.
הרעיון המקורי מאחורי ASK Jeeves היה לתת למשתמשים מענה על שאלות יומיומיות וחיפוש של מילות מפתח.
כיום, Ask.com עדיין תומכת בשירות זה, יחד עם תמיכה בפתרון בעיות מתמטיות, מילון ועוד.
ב-5 ביוני 2007, Ask.com הושקה מחדש עם תמיכה בתלת מימד.
ב-16 במאי 2006, Ask.com הוסיפה לתוצאות החיפוש שלה פיצ'ר של "תצוגת משקפת" מקדימה אשר נתנה למחפשים הצצה לעמוד אותו יוכלו לבקר באמצעות העברת עכבר המקפיצה, בתורה, תיבת צילום מסך של העמוד.
בדצמבר 2007, Ask.com שחררה פיצ'ר הנקרא AskEraser, המאפשר למשתמשים להסיר עצמם ממעקב שאילתות החיפוש והסרת כתובת ה־IP וערכי ה"עוגיות" שלהם.
בנוסף, הם הבטיחו למחוק את המידע לאחר 18 חודשים, גם אם פיצ'ר זה איננו מופעל.
על מנת לאפשר פעילות תקינה של הפיצ'ר, יש לאפשר את מעקב ה"קוקיז" בדפדפן.
ב-29 ביולי 2010 Ask.com השיקה שירות שאלות ותשובות.
Ask.com שחררה את גרסת המובייל של שירות זה לקראת סוף שנת 2010. נכון לאוגוסט 2019, Ask.com מגיעה לכמאה מיליון משתמשים ברחבי העולם מדי חודש.
בשנת 2010, Ask.com נסגרה מפאת אי יכולתה להתמודד מול מנועי חיפוש פופולריים יותר, כגון גוגל.
כיום משתמשים באתר זה בעיקר בשביל לשאול שאלות ולא בשביל חיפוש אתרים.
אתר זה משתמש באלגוריתם שונה (רשויות ורכזים) על מנת לחפש תושבות מדויקות ככל האפשר.
מטה החברה של Ask.com ממוקם במרכז העיר אוקלנד, קליפורניה.
מניית ASK Jeeves נסחרה בנאסד"ק בין יולי 1999 ליולי 2005, תחת הסמל ASKJ.
ביולי 2005, ASKJ נרכשה על ידי IAC במחיר של 1.85 מיליארד דולר.
בשנת 2012, Ask.com ביצעה שתי רכישות כחלק מאסטרטגיה רחבה שקודמה על מנת שתוכל להציע יותר תוכן באתר.
ב-2 ביולי 2012, Ask.com רכשה את חברת ההזנק nRelate.
לאחר מכן, רכשה החברה את מנוע המידע About.com אשר נסגר בספטמבר 2012.
ב-14 באוגוסט 2014, Ask.com רכשה רשת חברתית פופולרית הידועה בשם Askfm, בה משתמשים יכולים לשאול משתמשים אחרים שאלות עם אופציה לאנונימיות.
נכון ל-14 באוגוסט 2014, Ask.fm מנתה כ-180 מיליון משתמשים מדי חודש ביותר מ-150 מדינות ברחבי העולם.
סרגל הכלים של Ask.com הוא תוספת שיכולה להופיע כסרגל נוסף בחלון הדפדפן/התפריט.
בגרסאות קודמות, סרגל זה הותקן, שלא בכוונת המשתמש, בזמן התקנת תוכנות-שותפות אחרות כגון ג'אבה.
בשל כך, Ask.com וחברת האם שלה, IAC, ספגו ביקורת על קידום סרגל כלים שמתנהג כמו תוכנת רוגלה, שהסרתו קשה ומסובכת למשתמש היומיומי ושהתקנתו מגדירה את Ask.com כדף הבית וכמנוע החיפוש של הדפדפן ללא הוראת המשתמש.
בנוסף, עלו טענות נגד זמן ההתקנה הארוך שעמד על כ-10 דקות.
בנובמבר 2016, "האקרים" הצליחו להשתלט על מקור עדכוני התכנה של סרגל הגלים Ask.com והביאו להתקנה נסתרת של קודים זדוניים.
"As The Years Go By" (בעברית: "כשהשנים חולפות") הוא הסינגל הראשון של להקת הרוק פיוז'ן משמאקאן מאלבום הבכורה שלהם שנשא את שם הלהקה.
השיר הוקלט באולפני קולומביה בי, ויצא כסינגל הראשון מתוך האלבום.
הסינגל "Days When We Are Free" היה האיי-סייד של התקליטון.
השיר הופיע במספר אלבומי אוסף של שירי שנות השבעים של המאה העשרים.
הסינגל שמכר יותר ממיליון עותקים ברחבי העולם וזכה בתקליט זהב, התקבל באהדה בקרב הציבור והמבקרים.
לינדזי פלאנר מבקר ב-AllMusic שיבח את הסינגל ואת מילות השיר.
בשנת 1970 הקליטה להקת משמאקאן את השיר "As the Years Go By" באולפני קולומביה בי.
השיר יצא כסינגל ראשון מתוך האלבום שנושא את שם הלהקה.
השיר נערך ויצא יחד עם הסינגל "Days When We Are Free" בצד א' של התקליטון.
האלבום Mashmakhan יצא כתקליט אריך-נגן באותה שנה.
בהמשך הופיע השיר באלבומי אוסף אחדים.
1. בנובמבר 1995 השיר "As the Years Go By" יחד כל שירי האלבום Mashmakhan, וכן שירי האלבום The Family נכללו באלבום אוסף בשם Mashmakhan/The Family.
באפריל 2001 יצא השיר באלבום האוסף Rock Treasures בהוצאת סוני מיוזיק אנטרטיינמנט.
בדצמבר 2007 יצא אלבום אוסף יפני בשם The 70's, Vol.
3 של יוניברסל מיוזיק גרופ שאף הוא כלל את השיר "As the Years Go By".
גרסת כיסוי של השיר הוקלטה על ידי להקת הסלסה/פאנק Coke באלבום משנת 1972. המילים תורגמו לספרדית והשיר יצא בשם "Que Seria de Mi".
את שני השירים הפיק בילי ג'קסון
עם צאתו נמכר הסינגל ב-100,000 עותקים בקנדה, 500,000 עותקים בארצות הברית, ויותר ממיליון עותקים ביפן.
בקנדה הגיע השיר למקום הראשון בשני המצעדים השבועיים, ובארצות הברית הגיע למקום ה-31 במצעד.
השיר נמכר ביותר ממיליון עותקים ברחבי העולם והגיע למעמד של תקליט זהב.
Ashanti (בעברית: אשנטי) הוא אלבום הבכורה של הזמרת אשנטי אשר יצא ב-2 באפריל 2002 על ידי דאף ג'אם ו-Murder Inc.
האלבום הוקלט בניו יורק סיטי ולוס אנג'לס במהלך 2001 ו-2002, בתקופה בה אשנטי שימשה ככותבת שירים של זמרים אחרים.
האלבום מכיל ברובו מוזיקת R&B והיפ-הופ-נשמה ומכיל שיתופי פעולה עם המפיק והדי ג'יי אירוו גוטי, עם הראפר ג'ה רול ועם הראפר הנוטוריוס בי.
אשר באותה תקופה כבר לא היה בחיים אך הקלטות שלו מלפניי מותו שימשו את האלבום.
על האלבום היא עבדה גם עם המפיקים אירוו גוטי, 7 Aurelius, צ'ינק סנטנה, ג'ארד ת'ומאס ורגי וורייט.
האלבום הגיע למקום הראשון בארצות הברית ולמצעד אלבומי ה-R&B וההיפ-הופ האמריקאי כאשר מכר באותו שבוע 503 אלף עותקים כאשר זה גם היה השבוע הראשון ליציאתו ובכך הזמרת שברה שיא שהפכה לאמן הנשי שמכר הכי הרבה עותקים מאלבום בשבוע הראשון ליציאת האלבום.
נכון לדצמבר אותה שנה מכירות האלבום עומדות על 3 מיליון עותקים בארצות הברית.
בנוסף האלבום גם זכה בפרס גראמי בקטגוריית "אלבום ה-R&B העכשווי הטוב ביותר" ואף היה מועמד בקטגוריית "אלבום ה-R&B הנשי עם הביצועים הטובים ביותר" ואף גם זיכה את הזמרת במועמדות ל"אמן החדש הטוב ביותר".
האלבום זכה להצלחה ענקית גם באשר העולם כאשר מכר בסך הכל בכל העולם 10 מיליון עותקים.
מגזין בילבורד אף דירג את האלבום במקום ה-101 ברשימת האלבומים המצליחים ביותר של אותו עשור וכאלבום המצליח ביותר במדינה בשנת 2002.
הסינגל השלישי מהאלבום היה השיר "Baby" אשר הגיע למקום ה-15 בארצות הברית.
על מנת לקדם את האלבום הופיעה הזמרת בטקסי פרסים ותוכניות טלוויזיה ובנוסף גם שיממה כזמרת חימום של מריה קארי בסיבוב ההופעות שלה Charmbracelet World Tour.
עם יציאתו האלבום נחת במקום הראשון בארצות הברית ולמקום הראשון במצעד אלבומי ה-R&B והיפ-הופ האמריקאי.
הוא מכר באותו השבוע 503 אלף עותקים ובכך שבר שיא של האלבום הנשי שמכר הכי הרבה עותקים בשבוע הראשון ליציאתו.
בסוף השנה האלבום קיבל 3 מעמדות פלטינה בארצות הברית על מכירות של 3 מיליון עותקים ובאוקטובר 2008 הוכרז כי מכר 600 אלף עותקים נוספים מאז.
האלבום שהה 55 שבועות במצעד האמריקאי.
בקנדה האלבום הגיע בשיאו למקום ה-15 במדינה והגיע למעמד של פלטינה כפולה.
עד מרץ 2005 האלבום מכר 6 מיליון עותקים בעולם ונכון לסוף 2018 מכירותיו עומדות על כ-10 מיליון עותקים בעולם.
Ashanti's Christmas (בעברית: חג המולד של אשנטי) הוא אלבום חג המולד הראשון של הזמרת אשנטי אשר יצא ב-18 בנובמבר 2003 על ידי דאף ג'אם ו-Murder Inc.
האלבום הגיע למקום ה-160 בארצות הברית ולמקום 43 במצעד אלבומי ה-R&B/היפ-הופ.
האלבום מכיל ברובו גרסאות כיסוי לשירי חג מולד מקוריים אך הוא מכיל גם מספר שירים מקוריים.
על מנת לקדם את האלבום שחררה הזמרת מחרוזת של מספר שירים באלבום להם גם צילמה קליפ אך הקליפ לא שודר בתדירות גבוהה בערוצי הטלוויזיה.
Ashlyn (בעברית: אשלין) הוא אלבום הבכורה של הזמרת-יוצרת האמריקאית אש.
האלבום יצא לאור ב-7 במאי 2021 על ידי חברת התקליטים Mom + Pop.
מתוך האלבום יצאו שישה סינגלים.
לפני צאתו של האלבום Ashlyn, הכריזה אש כי האלבום יהיה "קשור למחשבות, כנה ועמוק, מלא בסיפורי חווייתיים עם פחד וכאב שהופך את הדברים הקשים האלה לשמחה ולעצמאות".
מדינהתאריך יציאהפורמטחברת תקליטיםמקורעולם7 במאי 2021תקליטור • תקליט • הורדה דיגיטלית • סטרימינג • מארז תקליטורים • קלטת שמעMom + Pop
Asahi Broadcasting Group Holdings Corporation היא חברת אחזקות שממוקמת באוסקה ופועלת בתחום התקשורת.
בבעלותה תחנות רדיו, ערוצי טלוויזיה וחברות לפיתוח ואנימה.
מניות החברה נשכרות בבורסה לניירות ערך בטוקיו.
כ-15% ממניות נמצאות בבעלות של Asahi Shimbun, עוד 16% הם בבעלות חברות שקשורות עם תאגיד זה.
בנוסף למטה באוסקה, החברה מחזיקה משרדים בטוקיו, קובה ונגויה.
נכון לשנת 2011 בחברה עבדו 670 אנשים.
החברה Asahi Broadcasting Corporation הוקמה באוסקה ב-15 במרץ 1951 ובנובמבר החלה לשדר ברדיו.
בשנת 1956 היא החלה בשידורי טלוויזיה.
במאי 1959 ABC רכשה כל המניות של הערוץ ושינתה את שם של החברה ל-ABC Osaka Television.
ביוני בוצע איחוד של החברות ומאז ABC משדרת ברדיו ובטלוויזיה.
באותה שנה החברה הייתה בין מקימי רשת חדשות יפנית JNN.
בשנת 1966 אולפנים ומשרדים של החברה שהיו פזורים ברחבי העיר הועברו למקום חדש שנבנה במיוחד למטרה זו.
בשנת 1975 ABC עזבה את JNN והצטרפה לרשת חדשות רדיו יפנית שבבלות Asahi Shimbun, שהיא בין הבעלים של ABC.
בשנת 1992 החלו בשידורי סטראו ברדיו ובשנת 2003 החל שידור דיגיטלי בטלוויזיה.
ב-24 ביולי 2011 הופסק שידור אנלוגי ומאז החברה משדרת בצורה דיגיטלית בלבד.
בשנת 2018 החברה עברה ארגון מחדש.
היא הפכה להיות חברת החזקות שתחתיה חברה לשידורי רדיו וחברה לשידורי טלוויזיה.
בשנת 2019 הוחלט על הרחבת הפעילות גם לתחום אנימה.
לצורך כך נרכשו 52% ממניות חברת DLE.
בשנת 2020 נרכשה חברת Silver Link שפיתחה בין היתר סדרות אנימה החריג באקדמיית מלך השדים ובורדרלנד.
משדרים של החברה נמצאים באוסקה וקיוטו והם משדרים 24 שעות ביום.
"Asking for It" (בעברית: "מבקש את זה") הוא סינגל של להקת הרוק האמריקאית שיינדאון.
הסינגל יצא לאור ב-5 באפריל 2016 כסינגל השלישי מתוך אלבום האולפן החמישי שלהם, Threat to Survival.
השיר הגיע למקום השני במצעד הרוק המיינסטרימי של מגזין הבילבורד.
בחודש אפריל 2016, מעט לאחר שיצא לרדיו, הופיע השיר לראשונה בביצוע חי גם בטלוויזיה, כשהלהקה ביצעה אותו בתוכנית הטלוויזיה "ג'ימי קימל לייב".
סולן הלהקה, ברנט סמית, סיפר שהשיר היה הראשון שנכתב בתהליך של כתיבת האלבום Threat to Survival.
עוד צוין שנדיר ששיר שנכתב בשלבים המוקדמים של כתיבת האלבום מוצא את מקומו בתוצר הסופי, שכן הלהקה כותבת לרוב 40–60 שירים לאלבום, ולרוב החומרים המוקדמים יותר אינם נכנסים לאלבום.
הווידאו קליפ לשיר ארך זמן רב יותר מהשיר עצמו והוגדר על ידי הלהקה כ"סרט קצר".
בסרט לועגת הלהקה הן לעצמה והן לתעיית המוזיקה כולה.
מטרת הלהקה הייתה ליצור משהו חדש ושונה שיבלוט ביוטיוב, ולא רק וידאו שיתבסס על הופעות חיות, דבר שהם חשו שנעשה פעמים רבות מדי ולא היה מקורי.
סמית תיאר את משמעות השיר:
המתופף ברי קרץ' הרחיב וציין שהשיר הושפע גם מכך שחברי הלהקה נאלצו לשקול את מילותיהם בראיונות ובהופעות, כי דברים שאמרו חזרו לרדוף אותם.
קרץ' לא ציין דוגמה ספציפית.
האתר AllMusic הגדיר את "Asking for It" ואת "Cut the Cord" כשני שיאי האלבום, ותיאר אותם כ"שניים מהשירים החזקים ביותר (ושנשמעים כקלאסיקות)...שניהם קליטים ו"פוצעים".
גם האתר Loudwire שיבח את השיר וציין שמדובר בשיר קליט שעוצב באווירה שממשיכה את הסאונד של היצירות המוקדמות של הלהקה, אך גם דוחפת את הלהקה קדימה.
AsiaSat - חברה שמספקת שירותי לוויין.
החברה הוקמה בשנת 1988. היא רשומה בברמודה והמטה שלה נמצא בהונג קונג.
החברה הוקמה כחברה ממשלתית סינית שנשכרת בבורסה לניירות ערך של הונג קונג.
בשנת 2019 החברה עברה הפרטה.
היא נמצאת כיום בבעלות פרטית של
Bowenvale Limited ומניותיה נמחקו מבורסה לניירות ערך.
הלוויין הראשון AsiaSat 1 שוגר ב-7 באפריל 1990 ממרכז שיגור הלוויינים שיצ'אנג.
במקור זה היה לוויין Westar 6 ששוגר ממעבורת החלל צ'לנג'ר במסגרת STS-41-B.
הוא לא הגיע למסלול המתוכנן, הוחזר מהחלל על ידי מעבורת החלל דיסקברי במסגרת משימה STS-51-A ונמכר ל-AsiaSat.
הלוויין פעל עד לשנת 2003.
בסך הכול בבעלות החברה היו 10 לוויינים מהם 5 פועלים (לפי הנתונים באתר החברה, נכון לספטמבר 2023).
על פי הרוב הם מתוצרת SSL במשקל של מעל ל-4,000 ק"ג ומתוכננים לעבודה של כ-15 שנים.
28 בספטמבר 2017 AsiaSat 9 קוסמודרום בייקונור פרוטון M SSL פעיל
אלטאיר עורך מסעות בין הערים ברחבי המזרח התיכון במהלך המשחק, ביניהם בירושלים, עכו ודמשק (הנכללות גם במשחק הראשון), ובנוסף בערים צור וחאלב, שהן חדשות לסדרה.
המשחק יצא במקור לקונסולת המשחקים הניידת Nintendo DS בפברואר 2008, ולאחר מכן הותאם ל-Windows Phone, Android, iOS, webOS, Symbian ו-Java ME.
המשחק קיבל ביקורות מעורבות מהמבקרים, ולאחריו יצאו שני משחקי ספין-אוף נוספים בשם Assassin's Creed: Bloodlines (שגם הוא עקב אחרי קורותיו של אלטאיר) ו-Assassin's Creed II: Discovery (משחק ספין-אוף ל-Assassin's Creed II) - שניהם שוחררו בנובמבר 2009. גרסאות ה-iOS ו-Android של המשחק הוסרו מ-App Store ו-Play Store בשנת 2013.
המשחק הוא משחק פעולה-הרפתקאות שבו השחקנים משחקים בתפקידו של אלטאיר אבן לא-אחד.
גרפיקת המשחק היא תלת-ממדית מנקודת מבט של גוף שלישי, והיא מנצלת את יכולות ה-Nintendo DS, אם כי להבדיל מהמשחק הראשון, המשחק אינו מתרחש בעולם פתוח.
המשחקיות משלבת קרבות בסגנון "הכה ושסף", התנקשויות חשאיות תוך שימוש בהתגנבות, ואמנות הפארקור כדי לחקור את הסביבה.
בקרב, השחקנים יכולים להשתמש בתקיפות חלשות וחזקות, חסימות ושלל שילובים שונים כדי להפיל אויבים.
מאוחר יותר במהלך המשחק, ניתנת גישה לפצצות, סכיני הטלה וקשת מוצלבת.
המשחק כולל שלוש רמות קושי.
המשחק מתרחש במהלך מסע הצלב השלישי בשנת 1190, בערך שנה לפני אירועי המשחק הראשון.
לאחר משימה לא ידועה, המתנקש אלטאיר אבן לא-אחד מגיע לעיר חלב, שנמצאת תחת מצור על ידי הטמפלרים, המחפשים בעיר אחר אדם לפקודתו של ראש המסדר, הרוזן בזיליסק.
לאחר שאלטאיר מגלה על כך ממתנקש גוסס, הוא מקבל חרב ובעזרתה הוא נלחם כדי להגן על עצמו.
לאחר מכן, אלטאיר מקבל משימה מהמנטור של אחוות המתנקשים, אל-מועלים, למצוא את "הגביע", שנאמר כי יש לו כוח לאחד את כל הסיעות ולסיים את מסעות הצלב בניצחון לצד שמחזיק בו.
אולם, הגביע חזק מדי ועליו להיות מושמד על מנת שלא ייפול לידיים הלא נכונות.
אלטאיר מתחיל את מסעו בדמשק, שם הוא מגלה מסייען כי הגביע נמצא במקדש החול וכי הוא צריך שלושה מפתחות כדי להיכנס פנימה.
אלטאיר משיג את המפתח הראשון בדמשק מרקדנית מסתורית בשם פאירה לפני שעוזב לעיר צור.
שם הוא לומד שהמפתח השני נמצא ברשותו של רולנד נאפול, ראש בית החולים המקומי שנאמר כי הוא לא אמין וחלקלק.
אלטאיר מתנקש בנאפול ומשיג את המפתח.
הוא נוסע לירושלים ומגלה שהמפתח השלישי מוחזק בידיו של לורד בזיליסק.
אלטאיר מגלה שבזיליסק ישתתף במסיבה אותה מארח המלך בוילה שלו, והוא מסתנן לתוכה ומתעמת עם בזיליסק.
הוא מביס אותו ומשיג את המפתח השלישי, אך ראש הטמפלרים מצליח להימלט.
מאוחר יותר, הטמפלרים תוקפים סוכן של המתנקשים בשם חזאד, וגונבים ממנו מפה המובילה למקדש החול.
אלטאיר עוקב אחריהם למגדל שלהם, בו הוא הורג את המנהיג שלהם, הידוע רק בתור "המאסטר", ונוטל את המפה.
אלטאיר ממשיך בדרכו למקדש ומוצא תיבה ריקה במקום הגביע.
אז הוא נתקל בלורד בזיליסק, שלפני מנוסתו חושף שהגביע הוא בעצם אישה.
אלטאיר רודף אחריו לצור ואחרי שהוא מצליח להשיג גישה למבצר הטמפלרים, הוא מביס אותו שוב.
בתמורה לכך שחס על חייו, בזיליסק מספר לאלטאיר כי הגביע נלקח לירושלים ושהטמפלרים מטילים מצור על עכו ומתכננים להרעיל את אספקת המים.
לאחר שהוא מצליח להגן על עכו ולהדוף את התקפת הטמפלרים, אלטאיר שם פעמיו לירושלים ומציל את הגביע, אשר מתגלה כאדהא, נערה שאותה פגש בעבר וחש כלפיה רגשות.
אדהא מגלה לו שהטמפלרים שילמו להאראש, השני בפיקוד של מסדר המתנקשים כדי לעזור להם בתקיפה על מצודת המתנקשים בחלב.
אלטאיר הודף את המתקפה ומתנקש בחייו של האראש, אך בעודו במשימה הטמפלרים חוטפים את אדהא מחדש.
בחזרה בצור, אלטאיר נלחם נגד בזיליסק בפעם האחרונה והורג אותו על סיפון ספינתו, אך הטמפלרים נמלטים עם אדהא בספינה נפרדת.
אלטאיר מביט אל האופק ונשבע למצוא את אדהא.
"As Tears Go By" הוא שיר שנכתב על ידי מיק ג'אגר, קית' ריצ'רדס ומנהל להקת "הרולינג סטונז" אנדרו לוג אולדהם.
השיר בביצועה של הזמרת מריאן פיית'פול שודר בבריטניה בשנת 1964 והגיע למקום התשיעי בבריטניה ובאירלנד.
מאוחר יותר, "הרולינג סטונז" הקליטו גרסה משלהם, שנכללה באלבום האמריקאי December's Children (And Everybody's).
השיר הגיע למקום שישי בבילבורד הוט 100.
השיר הוא בין היצירות המוקדמות של ג'אגר וריצ'רדס.
לפי מקור אחד, מנהל "הרולינג סטונס", אנדרו לוג אולדהם, נעל את ג'אגר וריצ'רדס במטבח כדי לאלץ אותם לכתוב ביחד, ואפילו הנחה אותם: "אני רוצה שיר עם קירות לבנים מסביב, חלונות גבוהים וללא סקס".